ХАТТАМА №2

Сынып жетекшілер ӘБ отырысы
Өткізілген күні: 2025 жылғы  03 қараша
Өткізілген орны: Мұғалімдер бөлмесі
Қатысқандар: сынып жетекшілер, директордың тәрбие ісі жөніндегі орынбасары
Қатыспағандар: жоқ
Күн тәртібіндегі мәселелер:
Қараша айы – «ӘДІЛДІК ЖӘНЕ ЖАУАПКЕРШІЛІК» айы
Тақырыбы: «Оқушыларды жақсы тәлім-тәрбие мен инабаттылыққа тәрбиелеу»
1. Мектептегі психологиялық қызметтің жұмысы туралы.
2. Сыныптардағы қыз балалармен және ұл балалармен жұмысты жандандыру.
3. 7- сыныптарының тәрбие жұмысы мен сынып жетекшілердің ұйымдастыру деңгейін бақылау нәтижесі.
1-мәселе бойынша:
Мектеп-интернат әлеуметтік педагогы  Ү. Е. Садыкова  баяндама жасап, оқу жылының І тоқсанындағы диагностикалық жұмыстар нәтижелерін таныстырды.
Оқушылардың эмоционалдық жай-күйі мен ұжымдағы өзара қарым-қатынасына жүргізілген зерттеу қорытындысы бойынша, кейбір сыныптарда оқушылар арасында бейімделу кезеңінде түсініспеушілік пен мазасыздық байқалғаны атап өтілді.                           «Ата-аналар мектебі», «Жан жылуы» қайырымдылық акциясы, «Бала қауіпсіздігі – ата-ана жауапкершілігі» атты дөңгелек үстел өткізілгені айтылды.
Ата-аналардың мектеп өміріне белсенді қатысуы оқушылардың тәртібіне оң әсер етуде.
2-мәселе бойынша:
Әдістемелік бірлестік жетекшісі Түймебаева С.Б. қыз балалар мен ұл балалар арасындағы тәрбие жұмысының бағыттарына тоқталды.
Мектепте «Инабат қыздар клубы» мен «Ұлағат ұлдар клубы » жобалары арқылы оқушылардың мінез-құлық мәдениеті, инабаттылығы мен жауапкершілігі қалыптастырылып келе жатқаны айтылды.
Сынып жетекшілер қыз балалармен жеке және топтық әңгімелер жүргізіп, сыртқы келбет, сөйлеу әдебі, кішіпейілділік сияқты қасиеттерді дәріптеу керектігі ескертілді.
3-мәселе бойынша:
7- сыныптарының тәрбие жұмысы мен сынып жетекшілердің іс-қағаздарын бақылау нәтижесін әдістемелік бірлестік төрайымы таныстырды.
Бақылау барысында барлық сыныптарда тәрбие сағаттары жоспарға сай өткізіліп, «Адал азамат – Біртұтас тәрбие» бағдарламасы құндылықтары енгізілгені атап өтілді.
Алайда кейбір сынып жетекшілерде тәрбие сағаттарының фотодәлелі мен ата-анамен кері байланыс аздығы байқалды.


Қаулы:
Шешім қабылданды:
1. Психологиялық қызмет жұмысы қанағаттанарлық деп танылсын.
2. Сынып жетекшілерге 7- сынып оқушыларымен жеке жұмысқа уақыт бөлу, мінез-құлық мониторингін жүргізу ұсынылсын;
3. Мектеп пен ата-аналар арасындағы байланыс жүйелі жалғастырылсын;

ӘБ жетекшісі:             Түймебаева  С.Б.
Хатшы:                         Ходжанова Ж. Б.

